تساراپ دریا

تساراپ دریا (انگریزی: Tsarap River)، لداخ وچ اک دریا اے جو زنسکر وادی دا مشرقی حِصہ تشکیل کردا اے۔ 182 کلومیٹر (113 میل) لمبا ایہ دریا دیہاتاں وچ آبپاشی لئی تے سیاحاں دی ایڈونچر اسپورٹس لئی کَم آؤندا اے۔ 

دریائے تساراپ دا منبع لداخ وچ پنکپو لا پاس دے نزدیک گلیشیئرز وچ اے۔ اپݨے منبعے توں نکلݨ توں بعد دریائے تسارپ شمال مشرق وَل سرچو تک وَگدا اے۔ تسارپ مرکزی زنسکر وادی وچ مونی، ٹِچِپ، جمیانگ لینگ، ڈورزونگ تے چیا دے قصبےآں توں ہُندا ہویا وَگدا اے۔ دریا فیر زنسکر دے صدر مقام پدم دے نزدیک سنگم اُتے دریائے سٹوڈ ناݪ رَݪدا اے۔ ایہ دونوں دریا مِݪ کے دریائے زنسکر بݨاؤندے نیں، جو دریائے انڈس دا اک معاون دریا اے۔

گٹھ:لداخ دے دریا